Red River Valley (sang)

«Red River Valley» er en folkesang og cowboymusikkstandard med opphav i Canada eller USA. Den har også gått under navn som «Cowboy Love Song», «Bright Sherman Valley», «Bright Laurel Valley», «In the Bright Mohawk Valley» og «Bright Little Valley».

Den er listet som Round Folk Song Index 756 og av Edith Fowke som FO 13.

«Red River Valley» er gjenkjennelig på grunn av sitt refreng (med forskjellige variasjoner). Den fantes før 1900. I USAs sørstater, hvor den ble forbundet med Red River of the South, ble den svært populær i 1920-årene. Den har neppe sitt opphav her, men på den måten gikk den inn i sen oldtime- og tidlig countrymusikk. Den finnes i et veldig antall innspillinger innen sjangre som country, bluegrass, rock og barnesanger.

 Om sangen 
Edith Fowke kommer med anekdotisk bevis på at sangen var kjent i minst fem kanadiske provinser før 1896.Fowke, Edith (1964): The Red River Valley Re-Examined Western Folklore. Sidene 163–171 Dette funnet har ført til spekulasjoner om at sangen ble komponert på tiden for Wolseley-ekspedisionen til nordlige Red River Valley i Manitoba i 1870.

Den uttrykker sorg over ei lokal jente eller kvinne (muligens en mestis) idet en soldat/elsker forbereder seg på å vende tilbake til Ontario.

Det tidligst skrevne manuskriptet til teksten med tittelen «Red River Valley» bærer anmerkningene 1879 og 1885 i lokaliseringene Nemha og Harlan i vestlige Iowa, så den daterer seg sannsynligvis i det minste til den perioden.Fuld: The Book of World Famous Music. Side 457. A pencil manuskript of the words of The Red River Valley bears the notation at the bottom 'Nemha 1879, Harlan 1885' and sets forth five stanzas. The University of Iowa, Iowa City (Edwin Ford Piper Collection). Nemha og Harlan er byer i vestlige Iowa 

Sangen finnes på noter med tittelen «In the Bright Mohawk Valley», trykket i New York i 1896, med James J. Kerrigan som opphavsmann.Kerrigan: «In the Bright Mohawk Valley» Mohawk Valley ligger i delstaten New York.

 Innspillinger 
Sangen er innspilt mange ganger. En liste (som ikke nødvendigvis er komplett) omfatter 128 innspillingerhttp://bluegrassmessengers.com/red-river-valley--version-10.aspx. Eksempler:
5. august 1925 spilte Carl T. Sprague, en tidlig syngende cowboy fra Texas, den inn som «Cowboy Love Song» (Victor 20067).
Den ble spilt inn på plate 9. juni 1926 av Kelly Harrell fra Virginia under tittelen «Bright Sherman Valley» (Victor 20527).
3. november 1927 ble sangen for første gang innspilt som «Red River Valley» av tre tidlige countrystjerner: Riley Puckett, Hugh Cross og Clayton McMichen (Columbia 15206 D)http://countrydiscography.blogspot.no/2010/01/riley-puckett.html. Denne innspillingen ble svært populær.
Texas Jules Verne Allens «Cowboy's Love Song» som gav sangen dens største popularitet. Han spilte den inn 28. mars 1929 og utgav den på Victor 40167. Allen selv trodde sangen var fra Pennsylvania, kanskje brakt over fra Europa.Allen: Singings Along. Side 83
I 1930 ble sangen innspilt av The Beverly Hill Billies.
I 1935 ble sangen innspilt av The Hill Billies.https://secondhandsongs.com/performance/318097/versions#nav-entity
I 1937 ble en versjon som refererer til en indianerjente, «St. Regis Girl» (eller «St. Regious Girl»), innspilt av The Carter Family http://www.bluegrassmessengers.com/original-carter-song-links.aspx. Saint Regis finnes i Quebec, Canada; St. Regis finnes flere steder i USA.
I 1939 ble den igjen innspilt av Riley Puckett, nå med ukjente medspillere på mandolin og piano (B-8335 Montgomery Ward M-8481http://countrydiscography.blogspot.com/2010/01/riley-puckett.html).
Woody Guthrie spilte den inn på plate for Asch Recordings 19. april 1944.
«Red River Valley» ble spilt inn på plate av Bill Haley and the Four Aces of Western Swing i slutten av 1940-årene.
Jo Stafford and The Starlighters fikk utgitt «Red River Valley» i oktober 1949. Stafford gjeninnspilte den for albumet Starring Jo Stafford (1953).
I 1950-årene utgav Peter Pan Records «Red River Valley» på en EP-plate, som også hadde «The Arkansas Traveler» på den ene siden samt «My Grandfather's Clock» og «The Syncopated Clock» på den andre siden.
En tidligere innspilt versjon ved Jimmie Rodgers ble utgitt i 1959https://secondhandsongs.com/performance/318097/versions#nav-entity.
I 1959 spilte Johnny and the Hurricanes inn en rock and roll-instrumentalversjon på singlen Warwick M 509. Ifølge plateetiketten var opphavsmennene Tom King, Ira Mack og Fred Mendelsohn.Johnny And The Hurricanes – Red River Valley / Buckeye (7", Single) på Discogs
Connie Francis spilt inn «Red River Valley» 9. august 1961 i Bradley Film & Recording Studio i Nashville med Jim Vienneau som produsent og Cliff Parman som dirigent for orkesteret. Den ble opprinnelig utgitt på albumet Connie Francis Sings Folk Song Favorites fra 1961. Sporet ble i 1964 gjenutgitt på albumet In the Summer of His Years. Francis' slager fra 1963, «Drownin' My Sorrow», kreditert Hank Hunter og Stan Vincent, anvender melodien til «Red River Valley» i versene. Den ble spilt inn i Columbia Recording Studio i Nashville, Tennessee og nådde en 36.-plass på Billboard Hot 100-singlelisten i august samme år (en 34.-plass på Cash Box-listen). 
The Ventures utgav en coverversjon på albumet The Ventures Plays Telstar and the Lonely Bull fra 1963.
Roy Acuff spilte inn "Red River Valley" i 1963.http://countrydiscoghraphy2.blogspot.com/2016/12/roay-acuff-part-1.html
«Red River Rock» ble spilt inn i synthpopversjon av Daniel Miller som den britiske pseudogruppen Silicon Teens først i 1980 og så i 1987, den senere for inkludering i soundtracket til spillefilmen Neste stopp, Chicago? (Planes, Trains & Automobiles).Internet Movie Database – Plains, Trains & Automobiles (1987) – Soundtracks 

«Red River Valley» har også blitt spilt inn på plate av Lynn Anderson, The Andrews Sisters, Eddy Arnold, Gene Autry, Boxcar Willie, Moe Bandy, The McGuire Sisters, The Mills Brothers, Michael Martin Murphey, Johnnie Ray, Riders in the Sky, Riders of the Purple Sage, Marty Robbins, Roy Rogers, Pete Seeger, Sons of the Pioneers, Slim Whitman, Roger Whittaker, Cassandra Wilson og Glenn Yarbrough.

Johnny Cash skrev og fremførte en humoristisk sang med tittelen «Please Don't Play Red River Valley» på sitt album Everybody Loves a Nut fra 1965.

Garrison Keillor fremfører ofte sangen på sitt populære radioshow A Prairie Home Companion. Den blir ofte sunget av Sons of the Pioneers. I spillefilmen fra 2006, inspirert av Keillors show, også med tittelen A Prairie Home Companion, blir sangen fremført som et ensemblenummer av filmens skuespillere og The Guys All-Star Shoe band.Internet Movie Database – A Prairie Home Companion (2006) – Soundtracks

Andre sanger basert på samme melodi
En rekke andre sanger er basert på samme melodi, bl.a.:
27. juli 1925, altså før «Red River Valley» ble innspilt under sitt egentlig navn, ble «May I Sleep In Your Barn Tonight Mister» (eller «The Tramp Song»), spilt inn av Charlie Poole and the North Carolina Ramblershttp://docsouth.unc.edu/nc/movingday/bio.html https://www.irish-folk-songs.com/may-i-sleep-in-your-barn-tonight-mister-chords-and-lyrics.html http://countrydiscoghraphy2.blogspot.com/2015/01/charlie-poole-and-north-carolina.html Den utgjorde B-siden på «Don’t Let Your Deal Go Down Blues», som ble solgt i over 100 000 eksemplarer.
Melodien blir anvendt til å feire minnet om Abraham Lincoln-bataljonen, som kjempet i slaget ved Jarama for republikanerne under den spanske borgerkrigen. Sangen er kjent som «Jarama Valley».
1. mai 1966 ble ”May I Sleep In Your Barn Tonight Mister” spilt inn av Mac Wisemanhttp://countrydiscoghraphy2.blogspot.com/2014/05/mac-wiseman-part-1.html.
I 2000 utgav Art Paul Schlosser en versjon hvor han innlemmet den siste delen av diktet «Casey at the Bat» med ett av versene.
Liverpool Football Club-fans synger «Poor Scouser Tommy».You Tube - Poor Scouser Jimmy
Med navnet «Als ich noch ein kleiner Bub war» blir den sunget av fansen til den tyske fotballklubben 1. FC Nürnberg.

Filmer med «Red River Valley»
Sangen og melodien har blitt anvendt i tallrike filmer, f.eks.:
Den var særskilt minneverdig i John Fords Vredens druer (The Grapes of Wrath)Internet Movie Database – The Grapes of Wrath (1939) – Soiundtracks, hvis fortelling om utflyttede Oklahomans assosierer den med Red River i Mississippi.
I 1941 ble Sons of the Pioneers' versjon av "Red River Valley" spilt i filmen av samme navnhttps://www.youtube.com/watch?v=YC1Pu7bscbw.
I filmen Tombstone fra 1993 synger Dana Delanys rollefigur Josephine Marcus den til Wyatt Earp, spilt av Kurt RussellInternet Movie Database – Tombstone (1993) – Soundtracks for å markere det som synes å bli parets permanente adskillelse.

Oversettelser
Sangen finnes i bl.a. følgende oversettelser:
Italiensk (La Valle del Fiume Rosso)https://lyricstranslate.com/en/red-river-valley-la-valle-del-fiume-rosso.html
Spansk (El Valle del Rio Colorado)
Tysk (Tal des Red River)https://lyricstranslate.com/en/red-river-valley-tal-des-red-river.html
Ungarsk (A Vörös-folyó völgye)https://lyricstranslate.com/en/red-river-valley-v%C3%B6r%C3%B6s-foly%C3%B3-v%C3%B6lgye.htmlI.
Sangen er kjent som «hóng hé gu» (Bokstavelig talt «Red River Valley») i Kina og er meget elsket der.

 Norske versjoner 
Erik Diesen, Arne Paasche Aasen og Vidar Lønn-Arnesen har skrevet norske tekster. Diesens norske versjon bærer tittelen «Red River Valley». Paasche Aasens norske versjon heter «Når du reiser fra dalen». Lønn-Arnesens norske versjon heter «Huset der hjemme».

 Innspillinger 
 År Sangtittel Albumtittel Artist Tekstforfatter Platetype Platemerke og katalognummer  «Red River Valley – Foxtrot»Se plateetikettenThor Raymond, sang med OdeonkvintettenErik Diesen78-plateOdeon ND 70901958 «Når du reiser fra dalen»Se plateetikettenElse Nystrand og Nikolay Wergeland med Ragnar Danielsens ensembleArne Paasche AasenSinglePhilips 268.700 PF1978«Huset der hjemme»Countryfest 3Vidar Lønn-ArnesenVidar Lønn-ArnesenLPTalent TLS 3046

 Listeplasseringer
 Artist Liste Høyeste  plassering Uker på listen Dato for listeplassering Johnny and the Hurricanes  Billboard R&B Singles-listenallmusic ((( Johnny & the Hurricanes > Charts & Awards > Billboard Singles ))) # 51959 Johnny and the Hurricanes  Billboard Hot 100-singlelistenallmusic ((( Johnny & the Hurricanes > Charts & Awards > Billboard Singles ))) # 51959 Johnny and the Hurricanes Chart Stats - Johnny And The Hurricanes - Red River Rock# 31610. oktober 1959

Annet
Country-sangeren Johnny Bond (1917–78) fra Oklahoma holdt seg med en gruppe ved navn Red River Valley Boys
«Red River Valley» må ikke forveksles med «Where the old red river flows», en country-sang innspilt av bl.a. Hank Williams.

Referanser

Kategori:Sanger fra USA